|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Srbská republika  Autonómna pokrajina Vojvodina  **Pokrajinský sekretariát vzdelávania, predpisov, správy**  **a národnostných menšín - národnostných spoločenstiev**  Bulvár Mihajla Pupina 16 21000 Nový Sad  Т: +381 21 487 46 77  livia.bata@vojvodinа.gov.rs | |
|  | | ČÍSLO: 128-90-5/2022-05 | DÁTUM: 19.01.2022 |
|  |  | |  |

Podľa článku 6 odsek 1 Pokrajinského parlamentného uznesenia o prideľovaní rozpočtových prostriedkov orgánom a organizáciám, v práci ktorých sa úradne používajú jazyky a písma národnostných menšín – národnostných spoločenstiev (Úradný vestník APV, č. 14/15) a v súvislosti s článkami 11, 12, 23 odsek 4, 25 a 26 Pokrajinského parlamentného uznesenia o rozpočte Autonómnej pokrajiny Vojvodiny na rok 2022 (Úradný vestník APV číslo 54/2021) a rozhodnutia Pokrajinského tajomníka vzdelávania, predpisov, správy a národnostných menšín – národnostných spoločenstiev číslo: 128-377/2020-1 z 8.12.2020, Pokrajinský sekretariát vzdelávania, predpisov, správy a národnostných menšín – národnostných spoločenstiev vypisuje

**S Ú B E H**

**na pridelenie rozpočtových prostriedkov orgánom**

**a organizáciám v Autonómnej pokrajine Vojvodine,**

**v práci ktorých sa úradne používajú jazyky a písma národnostných menšín - národnostných spoločenstiev na rok 2022**

**Finančné prostriedky vo výške 7.500.000,00 dinárov** sa prideľujú na zlepšenie uskutočnenia práva na úradné používanie jazykov a písem národnostných menšín - národnostných spoločenstiev v Autonómnej pokrajine Vojvodine.

**Právo účasti na súbehu majú:**

* orgány jednotiek lokálnej samosprávy z územia Autonómnej pokrajiny Vojvodiny, v ktorých štatút mesta alebo obce určuje úradné používanie jazykov a písem národnostných menšín – národnostných spoločenstiev na celom území územnej samosprávnej jednotky alebo v sídlach na jej území;
* miestne spoločenstvá na území miest a obcí uvedených v alinei 1;
* iné orgány, organizácie, služby a ustanovizne, používatelia rozpočtových prostriedkov čo majú sídlo na území lokálnej samosprávy alebo vykonávajú činnosť na území lokálnej samosprávy uvedenej v alinei 1.

**Finančné prostriedky sa prideľujú** na financovanie alebo účasť na financovaní:

* nákladov na vypracovanie a vyvesenie tabúľ s názvom orgánov a organizácií, názvom osád a iných zemepisných názvov na cestách, názvom ulíc a námestí, ako aj s inými verejnými oznámeniami a upozorneniami vypísanými aj v jazykoch národnostných menšín - národnostných spoločenstiev, ktoré sú v úradnom použití v obci, meste alebo sídlisku;
* na tlač dvojjazyčných alebo viacjazyčných formulárov, úradných vestníkov a iných verejných publikácií;
* na rozvoj elektronického administratívneho systému pre prácu v podmienkach viacjazyčnosti.

**Výška prostriedkov** na pridelenie sa určuje na základe týchto kritérií:

* počet jazykov a písem národnostných menšín - národnostných spoločenstiev, ktoré sa úradne používajú na celom území obce, mesta alebo sídla;
* percentuálna účasť príslušníkov národnostných menšín – národnostných spoločenstiev, ktorých jazyky a písma sa úradne používajú na celkovom počte obyvateľstva podľa oficiálnych údajov Republikového štatistického úradu SR na základe posledného sčítania obyvateľov;
* celkové hmotné náklady potrebné na realizáciu aktivít;
* jestvovanie iných zdrojov financovania;
* kontinuita vo financovaní aktivity sekretariátom, resp. či sa finančné prostriedky žiadajú po prvýkrát.

**Lehota na predloženie prihlášky na súbeh je do 21. februára 2022.**

Prihlášky na súbeh sa predkladajú výlučne na súbehových formulároch sekretariátu. Úplnú súbehovú dokumentáciu je možné prevziať v miestnostiach sekretariátu alebo na internetovej adrese: [www.puma.vojvodina.gov.rs](http://www.puma.vojvodina.gov.rs)

Prihlášky na verejný súbeh sa predkladajú v srbskom jazyku alebo v jazyku národnostnej menšiny – národnostného spoločenstva, ktoré sa úradne používajú v Autonómnej pokrajine Vojvodine.

Prihlášky sa predkladajú osobne odovzdaním v spisovni pokrajinských orgánov správy v Novom Sade (budova Pokrajinskej vlády) alebo sa zasielajú poštou na adresu: Pokrajinský sekretariát vzdelávania, predpisov, správy a národnostných menšín - národnostných spoločenstiev, Bulvár Mihajla Pupina 16, 21 000 Nový Sad.

Prihlášky na súbeh sa podávajú **v dvoch vyhotoveniach s dvomi vyhláseniami** overenými a podpísanými oprávnenou osobou podávateľa prihlášky, ak sa uchádza na jednom základe, ak sú súčasne uchádza na viacerých základoch, prihlášky sa predkladajú v dvoch kópiách na každom základe a s rovnakým počtom overených vyhlásení.

Nebudú sa brať do úvahy oneskorené alebo neúplné prihlášky, v ktorých nedostatok nie je odstránený po upozornení, ani prihlášky, ktoré nesúvisia so súbehom určeným účelom alebo prihlášky predložené neoprávnenými osobami.

Užívateľ je povinný použiť prostriedky výhradne na účely, na ktoré boli pridelené, a nevyčerpané finančné prostriedky má vrátiť do rozpočtu Autonómnej pokrajiny Vojvodiny. Užívateľ je povinný primeraným spôsobom uviesť, že sa na financovaní zúčastnil aj sekretariát. Užívateľ je povinný najneskôr do konca kalendárneho roka predložiť sekretariátu správu o výdavkoch pridelených prostriedkov spolu s príslušnou dokumentáciou. V prípade pochybností o tom, že pridelené finančné prostriedky v jednotlivých prípadoch neboli účelovo použité, sekretariát začne konanie pred pokrajinským orgánom správy zodpovedným za kontrolu rozpočtu z dôvodu kontroly účelového a zákonného využitia finančných prostriedkov. Ak sa zistí, že pridelené finančné prostriedky v jednotlivých prípadoch nie sú účelovo použité, žiadosti od týchto používateľov finančných prostriedkov sa nebudú dobudúcna brať do úvahy pri ich účasti na súbehu.

Postup súbehu vedie komisia na posúdenie žiadostí, ktorú zriaďuje pokrajinský tajomník. Po posúdení prijatých prihlášok komisia podá odôvodnený návrh na pridelenie finančných prostriedkov podľa súbehu a predloží ho pokrajinskému tajomníkovi.

O pridelení finančných prostriedkov prijímateľom podľa uskutočneného postupu rozhodne pokrajinský tajomník rozhodnutím, ktoré je konečné. **Rozhodnutie o pridelení finančných prostriedkov sa uverejní na internetovej stránke sekretariátu.**

|  |  |
| --- | --- |
|  | P.O. POKRAJINSKÉHO TAJOMNÍKA |
|  | Milan Kovačević, v.r. |
|  | zástupca pokrajinského tajomníka |
|  |  |
|  |  |